**Likumprojekta**

**„Grozījumi Vārda, uzvārda un tautības ieraksta maiņas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012. gada 10. aprīļa sēdes protokollēmuma (prot. Nr.19 39.§) „Par Ministru kabineta 2011. gada 15. novembra sēdes protokollēmuma (prot. Nr.67 45.§) „Likumprojekts „Grozījumi Civillikumā”” un protokollēmuma (prot. Nr.67 46.§) „Likumprojekts „Grozījumi Civilprocesa likumā” izpildi” (turpmāk – protokollēmums) 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vārda, uzvārda un tautības ieraksta maiņas likuma (turpmāk – likums) 4. panta pirmā daļa paredz, ka persona, kura vēlas mainīt savu vārdu vai uzvārdu (vārdu un uzvārdu) vai tautības ierakstu, iesniedz dzimtsarakstu nodaļai attiecīgu rakstveida iesniegumu, kurā norāda vārda vai uzvārda (vārda un uzvārda) vai tautības ieraksta maiņas iemeslu.Likuma 4. panta ceturtajā daļā noteikts, ja persona ar tiesas spriedumu atzīta par rīcībnespējīgu, iesniegumu iesniedz tās aizgādnis.Papildus likuma 5. panta otrās daļas 2. punkts paredz, ka iesniegumam pievieno likuma 4. panta ceturtajā daļā minētajā gadījumā – bāriņtiesas lēmumu par vārda vai uzvārda (vārda un uzvārda) maiņas atbilstību rīcībnespējīgas personas interesēm.Tāpat attiecībā uz tautības ieraksta maiņai nepieciešamiem dokumentiem, likuma 6. panta otrās daļas 3. punkts paredz iesniegumam pievienot bāriņtiesas lēmumu par tautības ieraksta maiņas atbilstību rīcībnespējīgas personas interesēm.2013. gada 1. janvārī stājās spēkā grozījumi Civillikumā un saistītajos likumos, kas nosaka jaunu rīcībspējas tiesisko regulējumu.Civillikuma 356.1 pants paredz, ka persona nav ierobežojama personiskajās nemantiskajās tiesībās, kā arī aizstāvēt savas tiesības un likumiskās intereses iestādēs un tiesā saistībā ar tās rīcībspējas un brīvības ierobežojumiem, domstarpībām, strīdiem ar aizgādni un aizgādņa iecelšanu un atcelšanu. No minētā izriet, ka personiska rakstura lēmumus var pieņemt tikai pati persona, nevis aizgādnis personas vietā, tāpēc arī esošais tiesiskais regulējums likumā ir maināms.Likumprojekta „Grozījumi Vārda, uzvārda un tautības ieraksta maiņas likumā” (turpmāk – projekts) mērķis ir izpildīt protokollēmuma 2. punktu.Jaunais rīcībspējas regulējums skaidri paredz, ka persona nav ierobežojama personiskajās nemantiskajās tiesībās, proti, personiskās tiesības tiek saglabātas pilnībā, no minētā izriet, ka persona nevar tikt ierobežota jautājumā par vārda, uzvārda un tautības ieraksta maiņu.Ievērojot minēto, projekts paredz pilnībā attiekties no likumā ietvertā ierobežojuma attiecībā uz rīcībnespējīgām personām. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pozitīva ietekme būs uz personām, kuras atzītas par rīcībnespējīgām un vēlas nomainīt vārda, uzvārda vai tautības ierakstu. Šīm personām tiks veicināta tiesiskā noteiktība. |
| 2. | Tiesiskā regulējuma ietekme uz tautsaimniecību un administratīvo slogu | Projekta izpilde neietekmēs tautsaimniecību un administratīvo slogu. |
| 3. | Administratīvo izmaksu monetārs novērtējums | Projektam nav ietekme uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību sistēmu** |
| Projekts nerada ietekmi uz spēkā esošo tiesību sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Nav attiecināms. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.  |
| 3. | Cita informācija | Nav. |

Iesniedzējs:

tieslietu ministra p.i. D. Melbārde

16.04.2014. 15:00

555

L. Krūmiņa

67830678, Liga.Krumina@tm.gov.lv